Diari Oficial de la Generalitat Valenciana


Sumari del DOGV 1929, del 22-12-1992 (1992/826702)

ORDRE de 25 de novembre de 1992, de la Conselleria de Cultura, Educació i Ciència, per la qual regula la cessió de pianos a les societats músicals i entitats de la Comunitat Valenciana que sostinguen escoles de música.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/11/25/(7)/dof/vci/html**

### Dades del document

Número de DOGV
:   1929

Data del DOGV
:   22-12-1992

Secció del DOGV
:   DISPOSICIONS GENERALS

Número del document
:   1992/826702


Data del document
:   25-11-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 de novembre de 1992, de la Conselleria de Cultura, Educació i Ciència, per la qual regula la cessió de pianos a les societats musicals i entitats de la Comunitat Valenciana que sostinguen escoles de música.  
La música és una part substancial del patrimoni cultural dels valencians. Es per això que la Generalitat Valenciana, a través d'un conjunt d'iniciatives agrupades en el programa de Música 92, intervé decididament en la millora i la modernització de les estructures musicals de la Comunitat Valenciana.  
Per al compliment dels objectius de la seua política musical, la Conselleria de Cultura, Educació i Ciència col·labora estretament amb les societats i entitats musicals, en general, i amb la Federació de Societats Musicals de la Comunitat Valenciana, especialment. En conjunt, aquesta xarxa associativa és un mitjà fonamental per a la difusió i la iniciació musical, que proporciona no sols l?ensenyament instrumental necessari, sinó també el clima adequat per a la seua pràctica i gaudi.  
Com a mesura de suport a aquest treball que la societat reconeix i estima, la Conselleria de Cultura, Educació i Ciència ha procedit a l'adquisició de pianos verticals apropiats per a l?ús docent, a fi de cedir-los a les societats musicals i millorar així la dotació material de les escoles de música d'aquestes associacions.  
Per tot això, i fent ús de les facultats que em confereix l'article 35, de la Llei de la Generalitat Valenciana 5/1983, de 30 de desembre, del Govern Valencià, i els articles 43 i 55 de la Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana,  
ORDENE  
Primer  
Els 431 pianos adquirits en aquest exercici per la Conselleria de Cultura, Educació i Ciència (expedient 60422) se cediran gratuïtament a societats, associacions i entitats musicals, en les condicions i casos previstos en la legislació de patrimoni de la Generalitat Valenciana i en aquesta ordre.  
Segon  
1. La cessió d'aquests béns té com, a finalitat millorar la dotació de material docent de les escoles de música de les societats, associacions i entitats musicals.  
2. No es podrà cedir més d'un instrument a cada societat, associació o entitat musical que ho sol·licite.  
Tercer  
1. Podran obtenir la cessió d'aquests instruments les societats musicals que complesquen les següents condicions:  
a) Estar inscrites degudament en el registre públic d'associacions.  
b) Realitzar amb caràcter permanent, almenys, les següents activitats artístico-docents:  
b.1) Sosteniment d'una agrupació instrumental de vent o banda i de música.  
b.2) Escola de música en qualsevol modalitat o situació administrativa que oriente les seues activitats a la formació de joves músics amb vista als seus estudis en centres oficials o reconeguts, o bé a la seua integració en la mateixa agrupació de vent.  
c) No perseguir fins lucratius en cap de les activitats anteriors.  
d) Tenir el seu domicili social en algun municipi de la Comunitat Valenciana i realitzar-hi la major part de la seua activitat artística i docent.  
2. Finalitzat el termini previst en el número 4.l, si no han estat cedits la totalitat dels instruments inclosos al lot que s'esmenta en l'apartat primer, podran optar-hi les entitats o associacions que complesquen els requisits següents:  
a) Trobar-se legalment constituïdes d'acord a la seua legislació específica.  
b) Realitzar amb caràcter permanent, almenys, les següents activitats artístico-docents:  
b.1) Sostenir algun tipus d'agrupació o formació coral, orquestral, musico-vocal, de dansa, ballet o similar.  
b.2) Escola de música en qualsevol modalitat o situació administrativa, orientada a la formació de joves de cara a la realització d'aquests estudis en centres oficials o reconeguts, o a la integració en l'agrupació esmentada en el paràgraf anterior.  
e) No perseguir fins lucratius en cap de les seues activitats.  
d) Tenir el seu domicili social en algun municipi de la Comunitat Valenciana i realitzar-hi la major part de la seua activitat artística i docent.  
3. No podran optar a aquestes cessions de béns:  
a) Les corporacions locals i els seus organismes.  
b) Les persones físiques.  
c) Les societats mercantils.  
d) Els conservatoris públics.  
Quart  
1. Les societats musicals descrites en el número 1 de l'apartat anterior, interessades a obtenir la cessió d'un d'aquests instruments, hauran de sol·licitar-ho, davant la Conselleria de Cultura, Educació i Ciència, abans del 15 de gener de 1993, en la forma que s'indica en els apartats següents.,  
2. A partir de la data anterior, i sempre que no hagen estat adjudicats tots els pianos, podran sol·licitar-ho també les associacions i les entitats compreses en el número 2 de l'apartat anterior.  
Cinquè  
1. Les sol·licituds de cessió d'aquests instruments hauran de formalitzar-se segons la instància model que figura com annex I d'aquesta ordre i que serà facilitada pels serveis centrals i territorials d'aquesta conselleria.  
2. Les instàncies podran presentar-se a la Conselleria de Cultura, Educació i Ciència, Música 92, carrer de Martínez Cubells, 2-14 o a l'avinguda de Campanar, 32 de València, també als serveis territorials d'aquesta conselleria i als centres d'informació de l?Oficina d'Informació, Iniciatives i Reclamacions de la Generalitat Valenciana o utilitzan qualsevol dels mitjans previstos en la Llei de Procediment Administratiu.  
3. Juntament a la sol·licitud, es presentaran els següents documents:  
a) Fotocòpia compulsada o document original, que confirme l'existència de la societat musical, associació o entitat. No caldrà aquest requisit per a les societats musicals integrades en la Federació de Societats Musicals de la Comunitat Valenciana, a la qual se sol·licitarà relació certificada dels membres que la formen.  
b) Memòria succinta de les activitats realitzades i composició de l'agrupació de vent o banda de la societat o qualsevol altre tipus d'aquestes que sostinga l'associació o entitat, tals com agrupacions corals, musico-vocals, orquestrals, de dansa, de ballet etc.  
c) Memòria subscrita pel/per la president/a, de les activitats docents que realitza la societat musical, associació, o entitat actualment, especificant-hi almenys, els següents aspectes:  
c. 1) Nom del centre d'ensenyament musical  
c.2) Situació administrativa del centre.  
c.3) Nivells i ensenyaments que s'imparteixen.  
c.4) Nombre de professors i alumnes de cada especialitat, matèria o assignatura, en cada cas.  
c.5) Pressupost d'ingressos i despeses, per al present curs.  
c.6) Quotes que es perceben dels alumnes, per qualsevol concepte, per mensualitat, matrícula, o curs complet, per cada assignatura o matèria.  
c.7) Nombre i tipus de pianos de què disposa l?escola.  
d) Certificat de l'acord adoptat per la junta directiva de la societat, associació o entitat, pel qual s'acepta la cessió d'un plano en les condicions previstes en aquesta ordre, que haurà d'emplenar-se d'acord amb el model que figura com annex II d'aquesta disposició.  
4. Si la sol·licitud no inclogués totes les dades exigides o faltàs documentació, s'instarà l?interessat perquè en el termini de 10 dies esmene aquests defectes, amb l'advertiment que, en el cas contrari, no es donarà curs a la sol·licitud incompleta i s'arxivarà l?expedient sense més tràmit.  
5. La conselleria es reserva la possibilitat de sol·licitar qualsevol documentació complementària, a més de les citades en els casos anteriors, que considere necessària per a la correcta acreditació dels peticionaris i de les seues activitats.  
Sisè  
1. Ja que no s'estableixen criteris de prioritat, la cessió dels instruments es realitzarà en l'ordre que es reba la corresponent petició, sempre que l'interessat complesca les condicions descrites en els articles anteriors, i trameta la documentació adequada.  
2. La cessió d'aquests béns serà acordada per resolució del Conseller de Cultura', Educació i Ciència, a proposta del Comissari de Música 92, i podran integrar-se'n diverses en un mateix acte.  
3. L?eficàcia de la cessió s'entén diferida al moment de la firma de l'acta de recepció de l'instrument que facilitarà aquesta conselleria.  
Setè  
Aquesta cessió de béns mobles es realitzarà en les condicions següents:  
a) Els béns cedits solament podran ser utilitzats pel beneficiari de la cessió i per a la finalitat educativo-musical que es descriu en l'apartat segon, número 1.  
b) Les entitats beneficiades per aquesta cessió seran responsables del manteniment i bon ús del piano rebut i hauran d'assegurar-lo contra robatoris, incendis, i accidents.  
c) La cessió durarà sempre que s'acomplesca la finalitat indicada en l'apartat 2. 1, i es podrà mantenir durant la resta de la vida útil de l'instrument.  
d) L?entitat beneficiària no podrà cedir, llogar o alienar aquests béns.  
Vuitè  
1. La cessió d'aquests béns es considerarà resolta en els casos següents:  
a) Quan l?instrument musical no es destine a l?ús previst en aquesta ordre.  
b) Quan, mitjançant informe d'un tècnic competent, es pose de manifest la deterioració o degradació del piano a causa d'una inadequada conservació.  
c) Quan l?entitat beneficiaria incomplesca alguna de les obligacions de la cessió.  
2. La resolució de la cessió implicarà la reversió immediata del bé cedit a la Generalitat Valenciana, la qual tindrà, a més, dret a percebre de l?entitat beneficiaria, després de la taxació pericial, el valor dels danys i detriments experimentats per aquests, així com els costos de transport de l?instrument al lloc que designe la conselleria.  
Novè  
La Conselleria de Cultura, Educació i Ciència es reserva la facultat d'efectuar totes les comprovacions i inspeccions que considere necessàries sobre l?utilització i l?estat de conservació d'aquests instruments.  
DISPOSICIONS FINALS  
Primera  
Autoritze el Comissari de Música 92 perquè, en l?àmbit de les seues competències, dicte les instruccions que considere necessàries per portar a efecte el que disposa aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 25 de novembre de 1992.  
El Conseller de Cultura, Educació i Ciència,   
ANDREU LOPEZ BLASCO  
ANNEX I  
Model de sol·licitud de cessió d'un piano vertical per a l?escola de música  
I. Dades del sol·licitant  
Nom de la societat, associació o entitat musical   
Domicili:   
Telèfon:   
CIF:   
Representant:   
DNI:   
Càrrec:  
FAX:  
II. Dades de les activitats d'ensenyament musical  
Nom del centre:  
Domicili:  
Situació administrativa del centre:  
Domicili on desitja instal·lar el piano vertical, cs d'obtenir-ne la cessió:  
Carrer o plaça:  
Número: pis: porta:  
Municipi:  
III. Documents que s'adjunten  
(vegeu l'apartat cinquè de l'ordre)  
- Fotocòpia compulsada o document original, que acredite l'existència de la societat musical, associació o entitat. No caldrà aquest requisit per a aquelles societats musicals integrades en la Federació de Societats Musicals de la Comunitat Valenciana, a la qual se sol·licitarà relació certificada dels membres que la formen.  
- Memòria succinta de les activitats realitzades i composició de l'agrupació de vent o banda de la societat o de qualsevol altre tipus d'aquestes que mantinga l'associació o entitat, tals com agrupacions corals, músico-vocals, orquestrals, de dansa, de ballet, etc.  
- Memòria subscrita pel/per la president/a, de les activitats docents que realitza la societat musical, associació o entitat en l'actualitat, especificant-hi, almenys, els aspectes següents:  
1) Nom del centre d'ensenyament musical.  
2) Situació administrativa del centre.  
3) Nivells i ensenyaments que s'imparteixen.  
4) Nombre de professors i d'alumnes per cada especialitat, matèria o assignatura, en cada cas.  
5) Pressupost d'ingressos i despeses, per a aquest curs.  
6) Quotes que es perceben dels alumnes per qualsevol concepte, per mensualitat, matrícula o curs complet, per cada assignatura o matèria.  
7) Nombre i tipus de pianos de què disposa l'escola.  
- Certificat de l'acord adoptat per la junta directiva de la societat, associació o entitat, pel qual s'accepte la cessió d'un piano en les condicions previstes en aquesta ordre.  
SOL.LICITE que, d'acord amb l?Ordre de la Conselleria de Cultura, Educació i Ciència d... d ... de 1992 (DOGV núm. ... ), i l'acord de la junta directiva, adoptat en la sessió d ... se cedesca gratuïtament a aquesta ... (societat, associació o entitat) un piano vertical per a la utilització a l?escola de música.  
València, ... d ... de 199...  
Signat:  
CONSELLERIA DE CULTURA, EDUCACIO I CIENCIA.   
Música 92, C/ Martínez Cubells, 2, 14ª. 46300, València.  
ANNEX II  
Model de certificat d'acord de la junta directiva (apartat 5.3, d), de l'ordre)  
..., com a secretari/ària de ...  
CERTIFIQUE que, en sessió de data ..., la junta directiva d'aquesta ... (societat, associació, entitat) adoptà l'acord següent:  
Vista l?Ordre d ... d ... de 1992, de la Conselleria de Cultura, Educació i Ciència, per la qual regula la cessió de pianos a les societats musicals i entitats de la Comunitat Valenciana i atès:  
a) Que aquesta ... (societat, associació, entitat) sustenta una escola de música i compleix, a més, els requisits indicats en l'apartat 3 de la citada ordre de la conselleria.  
b) Que per al funcionament de l'esmentada escola, cal un piano vertical, com a part del material docent,  
Per la qual cosa, a proposta del/de la president/a, s'acorda:  
1. Acollir-se a l'Ordre, de la Conselleria de Cultura, Educació i Ciència, d ... d ... de 1992, i, en conseqüència, sol·licitar a aquest departament la cessió gratuïta d'un piano vertical destinat a l'escola de música d'aquesta ... (societat, associació o entitat).  
2. Acceptar totes les obligacions que comporta aquesta cessió, cas d'obtenir-la d'acord amb les normes de la Generalitat Valenciana i comprometre's a:  
a) No cedir, llogar o alienar l'instrument cedit.  
b) Utilitzar-lo, exclusivament, en les activitats educativo-musicals d'aquesta ... (societat, associació o entitat).  
c) Preocupar-se del bon ús de l'instrument i conservar-lo adequadament.  
d) Subscriure una assegurança contra robatoris, incendis o accidents.  
e) Tomar l'instrument en cas de resolució de la cessió.  
f) Facilitar a la conselleria totes les inspeccions que desitge realitzar sobre la utilització i l'estat de conservació de l'instrument.  
3. Facultar el/la president/a d'aquesta ... (societat, associació, entitat) perquè subscriga tots els documents necessaris per dur a terme aquesta cessió.  
La qual cosa certifique com a secretari/ària, a ... el ... de ... de 199...  
Vist i plau, El/LA Secretari/ària  
el/la President/a  
Signat:


Còpia Permalink ELI